
    238-29-01/2-23

Na temelju članka 12. stavka 3. i članka 13. stavka 4. Zakona o zaštiti od požara (Narodne novine broj 92/10, 114/22), Provedbenog plana unaprjeđenja zaštite od požara na području Zagrebačke županije za 2023. godinu (Glasnik Zagrebačke županije broj 49/22) i te članka 31. Statuta Grada Svete Nedelje (Glasnik Grada Svete Nedelje broj 09/09, 10/11, 02/13, 03/13-pročišćeni tekst, 03/18, 04/19, 02/20, 03/20-pročišćeni tekst, 01/21), Gradsko vijeće Grada Svete Nedelje na svojoj _____ sjednici održanoj ___________ godine, donosi
PROVEDBENI PLAN

unaprjeđenja zaštite od požara na području Grada Svete Nedelje za 2023. godinu

I.
U cilju postizanja učinkovitije i efikasnije razine zaštite od požara na području Grada Svete Nedelje, Gradsko vijeće Grada Svete Nedelje donosi Provedbeni plan unapređenja zaštite od požara na području Grada Svete Nedelje za 2023. godinu (u daljnjem tekstu: Provedbeni plan).   

II.

Za unapređenje mjera zaštite od požara na području Grada Svete Nedelje potrebno je u 2023. godini provesti sljedeće organizacijske, tehničke i urbanističke mjere:

1. ORGANIZACIJSKE MJERE

1.1. Vatrogasne postrojbe

a) Sukladno izračunu o potrebnom broju vatrogasaca iz Procjene ugroženosti od požara i  tehnološke eksplozije za Grad Svetu Nedelju, osigurati potreban broj operativnih vatrogasaca. Operativni vatrogasac može biti profesionalni i dobrovoljni vatrogasac uz zadovoljavanje uvjeta propisanih člankom 41. i 51. Zakona o vatrogastvu („Narodne novine“, broj 125/19, 114/22).

Izvršitelj zadatka: Grad Sveta Nedelja
b) U središnjem DVD-u Sveta Nedelja osigurati djelotvornu i pravodobnu operativnost vatrogasne postrojbe u zoni odgovornosti. Ostalim vatrogasnim postrojbama (DVD Strmec, DVD Rakitje, DVD Kerestinec) koje imaju propisanu zonu djelovanja osigurati cjelovitu prostornu pokrivenost Grada Svete Nedelje u slučaju požara.
Izvršitelj zadatka: Grad Sveta Nedelja

c) Vatrogasni plan Grada Svete Nedelje donosi Gradsko vijeće Grada Svete Nedelje, a izrađuje ga i predlaže zapovjednik Vatrogasne zajednice Grada Svete Nedelje, uz prethodnu suglasnost županijskog vatrogasnog zapovjednika.
Izvršitelj zadatka: Grad Sveta Nedjelja, zapovjednik Vatrogasne zajednice Grada Svete Nedelje
1.2. Normativni ustroj zaštite od požara

a) Grad Sveta Nedjelja dužan je organizirati dimnjačarsku službu na svom području sukladno važećim propisima.

Izvršitelj zadatka: Grad Sveta Nedelja

2. TEHNIČKE MJERE 

2.1. Vatrogasna oprema i tehnika

a) Opremanje vatrogasnih postrojbi izvršiti sukladno važećim propisima i usvojenom Planu zaštite od požara za Grad Svetu Nedelju. Za potrebe vatrogasnih postrojbi osigurati odgovarajuće spremište za vatrogasna vozila  i tehniku. 

Izvršitelj zadatka: Grad Sveta Nedelja

2.2. Sredstva veze, javljanja i uzbunjivanja
a) Za učinkovito i uspješno djelovanje vatrogasaca od trenutka uzbunjivanja i početka  intervencije do lokaliziranja i gašenja požara, potrebno je, sukladno Procjeni ugroženosti od požara i tehnološke eksplozije za Grad Svetu Nedelju, osigurati dovoljan broj stabilnih, mobilnih i ručnih radio uređaja za potrebe vatrogasnih postrojbi. 

Izvršitelj zadatka: Grad Sveta Nedelja

3. URBANISTIČKE MJERE 

3.1 U postupku izrade i donošenja prostorno planske dokumentacije (prvenstveno provedbene), obvezno je utvrditi  mjere zaštite od požara sukladno važećim propisima.
Izvršitelj zadatka: Grad Sveta Nedelja

3.2. U naseljima gradskog karaktera i središtima ostalih većih naselja sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. 
Izvršitelj zadatka: Grad Sveta Nedjelja
3.3. Minimalne količine vode za gašenje požara i tlak 

a) Za gašenja požara potrebno je osigurati minimalno potrebne količine vode za gašenje požara i  tlak u hidrantskoj mreži, sukladno važećim propisima.

Izvršitelj zadatka: Vodoopskrba i odvodnja d.o.o. Zagreb
3.4.  Hidrantska mreža za gašenje požara 
a) Postojeću hidrantsku mrežu usklađivati s važećim propisima.
Izvršitelj zadatka: Vodoopskrba i odvodnja d.o.o. Zagreb

3.5.  Ostali izvori vode za gašenje požara 

a) Urediti prilaze za vatrogasna vozila  i pristupe do površine voda koje svojom izdašnošću udovoljavaju potrebama kod gašenja požara, a u svrhu crpljenja vode za potrebe  gašenja požara.
Izvršitelj zadatka: Grad Sveta Nedelja

4. ORGANIZACIJSKE I ADMINISTRATIVNE MJERE ZAŠTITE OD POŽARA NA OTVORENOM PROSTORU  

a) Sukladno važećim propisima koji reguliraju zaštitu od  požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od  požara kroz donošenje odluka koje uređuju  uvjete i načine spaljivanja poljoprivrednog i drugog gorivog otpada biljnog porijekla na otvorenom prostoru.
Izvršitelj zadatka: Grad Sveta Nedelja

b) Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara. 
Izvršitelj zadatka: Grad Sveta Nedelja

c) Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i  širenja požara smanjila na najmanju moguću mjeru. 
Izvršitelj zadatka: Grad Sveta Nedelja

d) Propisati mjere za uređivanje i održavanje rudina, živica, međa, poljskih i šumskih putova i kanala sukladno važećim propisima. 
Izvršitelj zadatka: Grad Sveta Nedelja

e) Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati  prohodnima. 
Izvršitelj zadatka: Grad Sveta Nedjelja

f) Obvezan je nadzor i skrb nad lokalnim cestama te zemljišnim pojasom uz cestu.  Zemljišni pojas uz ceste mora biti  čist i pregledan kako zbog sigurnosti  prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar ili omogućiti odnosno olakšati njegovo širenje. 
Izvršitelj zadatka: Grad Sveta Nedjelja

III.

Grad Sveta Nedjelja će upoznat sa sadržajem ovog Provedbenog plana sve pravne subjekte koji su istim predviđeni kao izvršitelji pojedinih zadataka. 
IV.

Sredstva za provedbu obaveza koje proizlaze iz ovog Provedbenog plana,  osigurat će se do visine utvrđene Proračunom Grada Svete Nedelje za 2023. godinu.  

V.

Provedbeni plan, izrađen je na temelju Provedbenog plana unapređenja zaštite od požara na području Zagrebačke županije za 2023. godinu.

VI.

Gradsko vijeće Grada Svete Nedelje jednom godišnje razmatra Izvješće o stanju provedbe Provedbenog plana. 

VII.

Ovaj Provedbeni plan objavit će se u Glasniku Grada Svete Nedelje i stupa na snagu osmi dan od objave.
PREDSJEDNIK GRADSKOG VIJEĆA 








/Matej Vrdoljak, struc.spec.ing.techn.inf./

